ai4bharat/Pralekha huggingface dataset:
पंतप्रधान कार्यालय
प्रधानमंत्री राष्ट्रीय बाल पुरस्कार विजेत्यांशी पंतप्रधानांनी साधला संवाद
पंतप्रधानांनी अनौपचारिक वातावरणात मोकळा संवाद साधला
मुलांनी त्यांच्यासमोरील आव्हानांवर पंतप्रधानांकडून मार्गदर्शन घेतले
मानसिक आरोग्य, संशोधन आणि नवोन्मेष, अध्यात्म यासह विविध विषयांवर, पंतप्रधानांनी मुलांशी साधला संवाद
नवी दिल्ली, 24 जानेवारी 2023
पंतप्रधान नरेंद्र मोदी यांनी आज 7 लोककल्याण मार्ग इथल्या त्यांच्या निवासस्थानी, प्रधानमंत्री राष्ट्रीय बाल पुरस्कार विजेत्यांशी संवाद साधला.
पंतप्रधानांनी सर्व पुरस्कार विजेत्यांना स्मृतीचिन्हे प्रदान केली आणि प्रत्येक विजेत्याशी त्याच्या कामगिरीवर वैयक्तिकपणे चर्चा केली, त्यानंतर त्यांनी संपूर्ण गटाशी संवाद साधला. अनौपचारिक वातावरणात त्यांनी मोकळा संवाद साधला. मुलांनी त्यांना आपल्या समोरच्या आव्हानांबद्दल विविध प्रश्न विचारले आणि विविध विषयांवर त्यांचे मार्गदर्शन घेतले.
पंतप्रधानांनी पुरस्कार विजेत्यांना सुचविले की, त्यांनी छोट्या समस्या सोडवण्यापासून सुरुवात करून हळूहळू आपली क्षमता वाढवावी, आणि जीवनात पुढे जाताना मोठ्या समस्या सोडवण्याचा आत्मविश्वास वाढवावा. मानसिक आरोग्य आणि मुलांना भेडसावणाऱ्या समस्यांवर चर्चा करताना, त्यांनी एखाद्या समस्येशी संबंधित कलंक दूर करणे, आणि अशा समस्या सोडवण्यात कुटुंबाची असलेली महत्वाची भूमिका, यावर आपले विचार मांडले. बुद्धिबळ खेळण्याचे फायदे, कला आणि संस्कृती करिअर म्हणून स्वीकारणे, संशोधन आणि नवोन्मेष, अध्यात्म, या आणि इतर अनेक मुद्द्यांवर या संवादा दरम्यान पंतप्रधानांनी चर्चा केली.
नवोन्मेष, सामाजिक सेवा, शिक्षण, क्रीडा, कला आणि संस्कृती आणि शौर्य या सहा श्रेणींमधील असाधारण कामगिरीबद्दल भारत सरकारच्या प्रधान मंत्री राष्ट्रीय बाल पुरस्काराने मुलांना सन्मानित करण्यात येते. सन्मान चिन्ह, 1 लाख रुपये रोख रक्कम आणि प्रशस्तीपत्रक असे या पुरस्काराचे स्वरूप आहे. या वर्षी बालशक्ती पुरस्काराच्या विविध श्रेणींमध्ये देशभरातील 11 मुलांची प्रधान मंत्री राष्ट्रीय बाल पुरस्कार-2023 साठी निवड करण्यात आली आहे.
11 राज्ये आणि केंद्रशासित प्रदेशातील पुरस्कार विजेत्यांमध्ये 6 मुले आणि 5 मुलींचा समावेश आहे. त्यांची नावे पुढील प्रमाणे आहेत: आदित्य सुरेश, एम. गौरवी रेड्डी, श्रेया भट्टाचार्यजी , संभब मिश्रा, रोहन रामचंद्र बहिर, आदित्य प्रताप सिंह चौहान, ऋषी शिव प्रसन्ना, अनुष्का जॉली, हनाया निसार, कोलागतला अलाना मीनाक्षी आणि शौर्यजित रणजितकुमार खैरे.
S.Kane/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 79 कोटी मात्रांचा टप्पा केला पार
गेल्या 24 तासात आतापर्यंचे एका दिवसातले सर्वोच्च 2.5 कोटी मात्रांचे लसीकरण
रुग्ण बरे होण्याचा दर सध्या 97.65%
गेल्या 24 तासात 35,662 नव्या कोरोना रुग्णांची नोंद
उपचाराधीन रुग्णांची संख्या  एकूण रुग्णसंख्येच्या 1.02%
साप्ताहिक पॉझिटिव्हिटी दर  गेल्या 85 दिवसांपासून 3% पेक्षा कमी
गेल्या 24 तासात आतापर्यंचे एका दिवसातले सर्वोच्च 2.5 कोटी मात्रांचे कोविड-19 प्रतिबंधक लसीकरण झाल्याने भारताने 79  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, गेल्या 24 तासात दिलेल्या कोरोना प्रतिबंधक लसीच्या 2.15 कोटी मात्रा तर राज्यांनींही दिलेल्या आकडेवारीनुसार 2.5 कोटी मात्रांचे लसीकरण झाले. 78,49,738 लसीकरण सत्रांच्या माध्यमातून या मात्रा देण्यात आल्या आहेत. दैनंदिन लसीकरणाची आकडेवारी अंतिम अहवाल आल्यानंतर आजसाठी अद्यावत केली जाईल.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,67,858
|
|
2nd Dose
|
|
86,96,165
|
|
FLWs
|
|
1st Dose
|
|
1,83,43,570
|
|
2nd Dose
|
|
1,44,00,387
|
|
Age Group 18-44 years
|
|
1st Dose
|
|
32,12,63,332
|
|
2nd Dose
|
|
5,62,22,452
|
|
Age Group 45-59 years
|
|
1st Dose
|
|
14,93,59,311
|
|
2nd Dose
|
|
6,77,70,267
|
|
Over 60 years
|
|
1st Dose
|
|
9,61,06,803
|
|
2nd Dose
|
|
5,17,57,554
|
|
Total
|
|
79,42,87,699
या दिमाखदार यशाबद्दल पंतप्रधान श्री नरेंद्र मोदी यांनी देशाचे अभिनंदन केले आहे. आपल्या ट्विटर संदेशात ते म्हणाले की
"प्रत्येक भारतीयाला आजच्या विक्रमी लसीकरणावर गर्व होईल".
केन्द्रीय आरोग्य मंत्री श्री मनसुख मांडवीय यांनीही आजच्या विक्रमी यशाबद्दल देशवासीयांचे अभिनंदन केले आहे. त्यांनी हे यश देशातील आरोग्य कर्मचाऱ्यांना समर्पित केले आहे.
गेल्या 24 तासांत 33,798 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,26,32,222 झाली आहे.
परिणामी, भारतात रुग्ण बरे होण्याचा दर 97.65% झाला आहे.
केंद्र आणि राज्य सरकार/केंद्रशासित प्रदेश यांच्या एकत्रित प्रयत्नांचा परिणाम म्हणून सलग 83 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 35,662 नव्या कोरोना रुग्णांची नोंद झाली.
देशातील उपचाराधीन रुग्णांची संख्या 3,40,639 असून आतापर्यंतच्या एकूण बाधित रुग्णसंख्येच्या 1.02% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 14,48,833 चाचण्या करण्यात आल्या. भारताने आतापर्यंत एकूण 55.07  कोटींहून अधिक चाचण्या घेतल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 2.02% असून गेल्या 85 दिवसांपासून हा दर 3% पेक्षा कमी राहिला आहे. दैनंदिन पॉझिटिव्हिटी दर 2.46% असून गेले सलग 19 दिवस हा दर 3% पेक्षा कमी आहे आणि गेले सलग 102 दिवस हा दर 5% पेक्षा कमी आहे.
इलेक्ट्रॉनिक्स आणि माहिती तंत्रज्ञान मंत्रालय
केंद्रीय राज्यमंत्री राजीव चंद्रशेखर यांचा उद्यापासून तीन दिवसांचा बेंगळुरू दौरा
नवी दिल्ली, 8 मार्च 2023
केंद्रीय कौशल्य विकास आणि उद्योजकता आणि इलेक्ट्रॉनिक्स आणि माहिती तंत्रज्ञान राज्यमंत्री राजीव चंद्रशेखर 9 मार्चपासून बंगळुरू येथे तीन दिवसांच्या दौऱ्यावर असतील.
इलेक्ट्रॉनिक्स आणि माहिती तंत्रज्ञान मंत्रालय -नॅस्कॉम उत्कृष्टता केंद्र  - माहिती तंत्रज्ञान आणि कृत्रिम बुद्धिमत्ता द्वारे आयोजित डीप टेक समिट - ट्रान्सफॉर्मेशन थ्रू इंडिजिनस इनोव्हेशन अर्थात स्वदेशी नवोन्मेषाद्वारे परिवर्तन या डीप टेक परिषदेत मंत्री संबोधित करणार आहेत.
डीप टेक परिसंस्थेला उत्प्रेरित करण्यासाठी आणि भारताच्या डिजिटल अर्थव्यवस्थेच्या उद्दिष्टांना पुढे नेण्यासाठी भारत सरकारकडून घेतलेल्या धोरणात्मक उपक्रमांबद्दल राजीव चंद्रशेखर चर्चा करतील.
या कार्यक्रमात मंत्री हेल्थकेअर इनोव्हेशन चॅलेंज  अर्थात आरोग्यसेवा नवोन्मेष आव्हाने या महत्वाकांक्षी कार्यक्रमाच्या पुढील भागाचेही उद्घाटन करणार आहेत. एचआयसी च्या मागील भागांमध्ये देशभरातील आरोग्य प्रदात्यांद्वारे डिजिटल अवलंब करण्याचे अनेक लाभ अनुभवले आहेत.
बेंगळुरू येथील डीप टेक परिषदेत देशभरातील, विशेषतः कर्नाटकातील स्टार्टअप्सचाही सहभाग असेल.
नंतर, मंत्री लवकरच सादर होणार्या डिजिटल इंडिया विधेयकावर सल्लामसलत करतील - भविष्यासाठी सज्ज कायदा ज्याचा उद्देश विद्यमान माहिती तंत्रज्ञान कायद्याची जागा घेणे आणि भारताच्या तंत्रज्ञान युगासाठी एक मजबूत चौकट प्रदान करणे हा आहे. ही सल्लामसलत डिजिटल इंडिया संवादाचा एक भाग आहे जी पंतप्रधान नरेंद्र मोदी यांच्या कायदा आणि धोरण निर्मितीसाठी सल्लागार दृष्टिकोन विकसित करण्याच्या पुढाकाराशी सुसंगत आहे.
हे प्रस्तावित विधेयक कोणत्या तत्त्वांवर आधारित असेल यावर उद्योग प्रतिनिधी, वकील, मध्यस्थ, ग्राहक गट यासह इतर भागधारकांशी राजीव चंद्रशेखर चर्चा करतील आणि त्यावर त्यांचे अभिप्राय मागवतील.
दुसऱ्या दिवशी, मंत्री बंगळुरूच्या आर.व्ही. कॉलेज ऑफ इंजिनीअरिंग येथे 'न्यू इंडिया फॉर यंग इंडिया' या विषयावरील सत्राला संबोधित करतील आणि विद्यार्थ्यांशी संवाद साधतील. या उपक्रमाचा एक भाग म्हणून, मंत्री महोदयांनी गेल्या 18 महिन्यांत देशभरातील 43 हून अधिक महाविद्यालयांना भेटी दिल्या आहेत ज्या दरम्यान त्यांनी नवीन भारतात विद्यार्थ्यांसाठी उपलब्ध असलेल्या संधी आणि नरेंद्र मोदी सरकारच्या भारताची तंत्रज्ञान युगाची प्रेरणा, संगणकीकरण आणि कौशल्यवृद्धीच्या प्रयत्नांबद्दल विद्यार्थ्यांशी संवाद साधला आहे.
राजीव चंद्रशेखर तंत्रज्ञान विकासाच्या विविध पैलूंशी संबंधित माहिती तंत्रज्ञान व्यावसायिकांशी संवादात्मक सत्र देखील घेतील.N.Chitale/V.Joshi/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
सुक्ष्म, लघु आणि मध्यम उदयोग मंत्रालय
केंद्रीय एमएसएमई अर्थात सूक्ष्म, लघु आणि मध्यम उद्योग मंत्री नारायण राणे यांनी युनियन बँकेच्या एमएसएमई रूपे कार्डची सुरुवात केली
मुंबई 25 फेब्रुवारी 2022
केंद्रीय एमएसएमई अर्थात सूक्ष्म, लघु आणि मध्यम उद्योग मंत्री नारायण राणे यांनी आज 25 फेब्रुवारी 2022 रोजी सिंधुदुर्ग येथे युनियन बँकेच्या एमएसएमई रूपे कार्डची सुरुवात केली. केंद्रीय एमएसएमई मंत्रालयाने सिंधुदुर्ग येथे आयोजित केलेल्या दोन दिवसीय एमएसएमई परिषदेमध्ये हा कार्यक्रम झाला. भारतीय राष्ट्रीय भरणा महामंडळाच्या सहकार्याने भारतीय युनियन बँकेतर्फे हे कार्ड वितरीत केले जाणार आहे. या कार्डाच्या माध्यमातून एमएसएमई उद्योगांना त्यांच्या व्यापाराशी संबंधित परिचालन खर्चासाठी सोप्या पद्धतीने पैसे मिळण्याची यंत्रणा उपलब्ध करून देत आहे.
हे रूपे क्रेडीट कार्ड घेणाऱ्या व्यक्तीला कोणत्याही वेळी पैशाचा डिजिटल स्वरुपात भरणा करणे तसेच बिनव्याजी कालावधी अशा सुविधांचा लाभ मिळेल आणि या कार्डाला कर्जावर असलेल्या व्याजदराइतकेच व्याज लावले जाईल. एमएसएमई कर्जदारांना त्यांच्या व्यापारासाठी केलेल्या खर्चाच्या परतफेडीसाठी 50 दिवसांपर्यंत बिनव्याजी कर्ज सवलतीचा लाभ मिळेल. तसेच या कार्डाच्या ग्राहकांना त्यांच्या व्यापाराशी संबंधित खरेदीचा खर्च अदा करण्यासाठी ईएमआय सुविधा देखील देण्यात आली आहे. तसेच एमएसएमई उद्योगांना त्यांचा व्यापार बहुतांश डिजिटल मंचांपर्यंत पोहोचविण्यात मदत करण्यासाठी या कार्डाद्वारे विशेष उपयुक्त ठरणाऱ्या कार्याक्षण व्यापार विषयक सेवा पुरविण्यात आल्या आहेत.
या कार्डाच्या इतर लाभांमध्ये अपघात विमा, लाउंज प्रवेश आणि रूपे कार्डवर भारतीय राष्ट्रीय भरणा महामंडळातर्फे देय असलेले इतर लाभ समाविष्ट आहेत. त्याशिवाय, या कार्डद्वारे एमएसएमई उद्योगांना विविध अतरिक्त सोयी आणि व्यापार विषयक सेवा पुरविण्यात आल्या आहेत.
या परिषदेदरम्यान, केंद्रीय एमएसएमई मंत्र्यांनी उपस्थित एमएसएमई उद्योजकांना एमएसएमई रुपे कार्डाच्या पहिल्या संचातील कार्डांचे वितरण देखील केले..
हे देखील वाचा
गृह मंत्रालय
केंद्रीय गृहमंत्री अमित शहा यांनी सायबर फसवणुकीमुळे होणारे आर्थिक नुकसान रोखण्यासाठी राष्ट्रीय हेल्पलाईन 155260 आणि तक्रार मंच केला कार्यान्वित
सुरक्षित आणि निर्धोक डिजिटल पेमेंट व्यवस्था प्रदान करण्याच्या मोदी सरकारच्या वचनबद्धतेला दृढ करत, गृहमंत्री श्री. अमित शहा यांच्या नेतृत्वाखालील केंद्रीय गृह मंत्रालयाने सायबर फसवणुकीमुळे होणारे आर्थिक नुकसान टाळण्यासाठी राष्ट्रीय हेल्पलाईन 155260 आणि तक्रार मंच कार्यान्वित केला.राष्ट्रीय हेल्पलाइन आणि तक्रार मंच , फसवणूक झालेल्या व्यक्तींना त्यांच्या कष्टाच्या पैशाचे नुकसान टाळण्याच्या दृष्टीने अशा घटनांची नोंद करण्यासाठी एक यंत्रणा उपलब्ध करुन देतो. 01 एप्रिल 2021 रोजी ही हेल्पलाइन प्रायोगिक स्तरावर सुरु करण्यात आली.
केंद्रीय गृह मंत्रालयाच्या अंतर्गत भारतीय सायबर गुन्हे समन्वय केंद्राने  रिझर्व्ह बँक ऑफ इंडिया , सर्व प्रमुख बँका, पेमेंट बँका, वॉलेट्स आणि ऑनलाईन व्यवहार करणाऱ्या व्यापाऱ्यांच्या सक्रिय पाठिंब्याने आणि सहकार्याने ही हेल्पलाइन 155260 आणि तक्रार मंच कार्यान्वित केले आहेत.
आरोग्य आणि कुटुंब कल्याण मंत्रालय
कोविड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना 130 कोटींपेक्षा अधिक लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 22.70 कोटींपेक्षा अधिक लसीच्या न वापरलेल्या उपयोगी मात्रा शिल्लक
नवी दिल्ली, 21 नोव्हेंबर 2021
देशभरातल्या कोविड-19 प्रतिबंधक लसीकरण अभियानाचा वेग आणि व्याप्ती वाढवण्यासाठी केंद्र सरकार वचनबद्ध आहे. कोविड-19 प्रतिबंधक लसीकरणाच्या नव्या टप्प्याला 21 जून 2021 पासून सुरुवात झाली. अधिक लसींच्या उपलब्धतेच्या माध्यमातून लसीकरणाला गती दिली आहे. राज्ये आणि केंद्रशासित प्रदेशांना लसींच्या या उपलब्धतेची पूर्वसूचना दिली आहे जेणेकरुन ते लसीकरणाचे अधिक उत्तम नियोजन करु शकतील आणि लसींची पुरवठा साखळी सुरळीत राखता येईल.
देशव्यापी लसीकरण अभियानाअंतर्गत राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा देत केंद्र सरकार सहकार्य करत आहे. केंद्र सरकार कोविड-19 प्रतिबंधक लसीकरणाच्या नव्या टप्प्यात देशातील लस उत्पादकांकडून 75 टक्के लसींची खरेदी करेल, राज्ये आणि केंद्रशासित प्रदेशांना त्याचा मोफत पुरवठा केला जाईल.
|
|
VACCINE DOSES
|
|

|
|
SUPPLIED
|
|
1,30,92,52,950
|
|
BALANCE AVAILABLE
|
|
22,70,93,531
केंद्र सरकारने आतापर्यंत 130 कोटी  कोटींपेक्षा जास्त लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
राज्ये आणि केंद्रशासित प्रदेशांकडे 22.70 कोटी  न वापरलेल्या उपयोगी मात्रा अद्याप शिल्लक आहेत.
S.Tupe/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142
पंतप्रधान कार्यालय
विक्रम-एस या भारताच्या पहिल्या खासगी रॉकेटच्या यशस्वी प्रक्षेपणाबद्दल पंतप्रधानांनी इस्रो आणि इन-स्पेस यांचे केले अभिनंदन
विक्रम-एस अर्थात विक्रम सबऑर्बिटल या स्कायरूट एरोस्पेस या कंपनीने विकसित केलेल्या भारताच्या पहिल्या खासगी रॉकेटच्या यशस्वी प्रक्षेपणाबद्दल पंतप्रधान नरेंद्र मोदी यांनी इस्रो अर्थात भारतीय अवकाश संशोधन संघटना तसेच इन-स्पेस अर्थात भारतीय राष्ट्रीय अवकाश कार्यक्रम प्रोत्साहन आणि अधिकृतता केंद्र या संस्थांचे अभिनंदन केले आहे.
ट्विट संदेशांच्या मालिकेत पंतप्रधान म्हणाले;
“स्कायरूट एरोस्पेसने विकसित केलेल्या विक्रम-एस या रॉकेटने आज श्रीहरीकोटा येथून उड्डाण केले, भारतासाठी हा अत्यंत ऐतिहासिक क्षण! भारताच्या खासगी अवकाश क्षेत्राच्या प्रवासातील हा अत्यंत महत्त्वाचा टप्पा आहे. या कामगिरीसाठी सक्षम केल्याबद्दल @isro आणि @INSPACeIND यांचे अभिनंदन.”
“ही सफलता म्हणजे जून 2020 मध्ये देशाच्या अवकाश क्षेत्रात झालेल्या महत्त्वाच्या सुधारणांचा पुरेपूर फायदा करून घेणाऱ्या आपल्या युवा वर्गाच्या अमर्याद प्रतिभेचा पुरावा आहे.”
रेल्वे मंत्रालय
रेल्वे सुरक्षा बल/ रेल्वे सुरक्षा विशेष बलातील 9739 पदांच्या भरतीसाठी रेल्वेने ऑनलाईन अर्ज मागवले
नवी दिल्ली, 22 मे 2018
भारतीय रेल्वेने रेल्वे सुरक्षा बल/ रेल्वे सुरक्षा विशेष बलातील 9739 पदांच्या भरतीसाठी पात्र उमेदवारांकडून ऑनलाईन अर्ज मागवले आहेत. यात कॉन्स्टेबलच्या 8619  तर उप निरिक्षकाच्या 1120  पदांचा समावेश आहे.
सदर पदभरतीच्या जाहिरातीसाठी उमेदवारांनी 19-25 मे या अवधीतील रोजगार समाचार हे वर्तमानपत्र पाहावे किंवा भारतीय रेल्वेच्या अधिकृत संकेतस्थळावर  येथे भेट द्यावी.
B.Gokhale/M.Pange/D.Rane
(Visitor Counter : 83
आरोग्य आणि कुटुंब कल्याण मंत्रालय
कोविड मदत सामग्री बाबत अद्ययावत माहिती
“संपूर्णतः सरकार” दृष्टीकोणाच्या माध्यमातून केंद्र सरकारने राज्ये आणि केंद्रशासित प्रदेशांना जागतिक मदत सामग्रीचे तातडीने वितरण केले आहे
आतापर्यंत 8900 ऑक्सिजन कॉन्सन्ट्रेटर्स, 5043 ऑक्सिजन सिलेंडर्स,18 ऑक्सिजन निर्मिती संयंत्रे,5698 व्हेन्टिलेटर्स/बाय पॅप; रेमडेसिवीर औषधाच्या सुमारे 3.4 लाख कुप्या यांचे वितरण झाले/ वितरणासाठी रवाना झाले
नवी दिल्ली, 10 मे 2021
देशात कोरोना संसर्गात झालेल्या अभूतपूर्व वाढीशी सामना करण्यासाठी सुरु असलेल्या प्रयत्नांमध्ये मदत करण्यासाठी जगभरातील विविध देश तसेच संस्थांकडून 27 एप्रिल 2021 पासून कोविड -19 आजारावरील उपचारात सहाय्यक ठरणाऱ्या वैद्यकीय सामानाच्या तसेच साधनांच्या स्वरुपात भारताला आंतरराष्ट्रीय देणग्या आणि मदत प्राप्त होत आहे. संपूर्णतः सरकार दृष्टीकोनाच्या माध्यमातून सुव्यस्थित आणि पद्धतशीर यंत्रणेच्या सहाय्याने, केंद्र सरकारची विविध मंत्रालये तसेच विभाग संयुक्त सहकार्यातून, राज्ये आणि केंद्रशासित प्रदेशांना देशात आलेल्या जागतिक मदत सामग्रीचे अखंडितपणे वितरण करीत आहेत.
आतापर्यंत एकूण 8900 ऑक्सिजन कॉन्सन्ट्रेटर्स, 5043 ऑक्सिजन सिलेंडर्स,18 ऑक्सिजन निर्मिती संयंत्रे, 5698 व्हेन्टिलेटर्स/बाय पॅप; रेमडेसिवीर औषधाच्या सुमारे 3.4 लाख कुप्या यांचे रस्ते तसेच हवाई वाहतुकीच्या माध्यमातून वितरण झाले आहे किंवा ते सामान वितरणासाठी रवाना झाले आहे.
इंग्लंड, दक्षिण कोरिया तसेच भारत अमेरिका धोरणात्मक भागीदारी मंचाच्या  माध्यमातून 9 मे 2021 ला प्राप्त झालेले मुख्य सामान
- व्हेन्टिलेटर्स/बाय पॅप / सी पॅप 
- ऑक्सिजन कॉन्सन्ट्रेटर्स 
- ऑक्सिमीटर 
- सिलेंडर्स 
उपलब्ध सामानाचे परिणामकारकरित्या त्वरित वितरण आणि प्राप्तकर्त्या राज्ये आणि केंद्रशासित प्रदेशांना त्याचा अखंडित पुरवठा ही सतत सुरु असलेली प्रक्रिया आहे. केंद्रीय आरोग्य मंत्रालय सर्वसमावेशकतेने आणि नियमितपणे या प्रक्रियेवर लक्ष ठेवून आहे. केंद्रीय आरोग्य मंत्रालयाच्या अंतर्गत एका समर्पित समन्वय गटाची स्थापना करण्यात आली असून हा गट परदेशातून आलेल्या कोविड -19 मदत सामग्रीचे अनुदान, मदत आणि देणगी स्वरुपात स्वीकार आणि वितरण करण्याचे काम करीत आहे. हा गट 26 एप्रिल 2021 पासून कार्यान्वित करण्यात आला असून आरोग्य मंत्रालयाने त्याची प्रमाणित कार्यान्वयन प्रक्रिया तयार करून 2 मे 2021 पासून ती लागू केली आहे.
Photo 1. महाराष्ट्रात वितरण करण्यासाठी डेन्मार्कहून 9 मे 2021 ला 40 व्हेन्टिलेटर्स मुंबई विमानतळावर उतरविण्यात आले
Photo2: महाराष्ट्रातील रुग्णालयांसाठी9 मे 2021 ला डेन्मार्क येथून 13 व्हेन्टिलेटर्स आणि सेल्सफोर्स कडून 300 ऑक्सिजन कॉन्सन्ट्रेटर्स प्राप्त झाले आहेत
Photo 3: हिंडन हवाई तळावर इस्रायल हून आलेले ऑक्सिजन निर्मिती संयंत्र कर्नाटकात पाठवणीसाठी तयार
Photos 4: पोर्ट ब्लेयर येथे 10 मे 2021 ला 44 ऑक्सिजन कॉन्सन्ट्रेटर्स आणि अॅडाप्टर व नेसल कॅन्यूला यांचे 102 खोके ताब्यात घेताना दक्षिण अंदमान आणि निकोबार बेटांचे उपायुक्तJaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 153
विज्ञान आणि तंत्रज्ञान मंत्रालय
केंद्रीय मंत्री डॉ जितेंद्र सिंह यांच्या अध्यक्षतेखाली विज्ञान मंत्रालये आणि विभागांची झाली उच्चस्तरीय संयुक्त बैठक: सर्व विज्ञान मंत्रालये आणि विभाग 11 मे रोजी संयुक्तपणे साजरा करतील राष्ट्रीय तंत्रज्ञान दिन
नवी दिल्ली, 8 मे 2023
केंद्रीय राज्यमंत्री  विज्ञान आणि तंत्रज्ञान डॉ जितेंद्र सिंह यांच्या अध्यक्षतेखाली विज्ञान आणि तंत्रज्ञान, जैवतंत्रज्ञान, सीएसआयआर, पृथ्वी विज्ञान, अंतराळ आणि अणुऊर्जा यासह विज्ञान मंत्रालये तसेच विभागांची उच्चस्तरीय संयुक्त बैठक झाली. सर्व विज्ञान मंत्रालये आणि विभाग 11 मे रोजी संयुक्तपणे राष्ट्रीय तंत्रज्ञान दिन साजरा करतील असे सिंह यावेळी म्हणाले.
डॉ जितेंद्र सिंह म्हणाले की, भारतात 11 मे रोजी साजरा केला जाणारा राष्ट्रीय तंत्रज्ञान दिवस आपल्या देशातील तंत्रज्ञान क्षेत्रातील दिग्गज, संशोधक आणि अभियंते यांच्या कामगिरीवर भर देणारा आहे. यावर्षी, राष्ट्रीय तंत्रज्ञान दिनाची संकल्पना "अटल टिंकरिंग लॅब्स" आहे. पंतप्रधान नरेंद्र मोदी यांच्या नेतृत्वाखाली 2016 मध्ये याची सुरुवात झाली. तरुणांना प्रोत्साहित करण्यासाठी शालेय आणि अध्यापन संस्थाच्या स्तरावर नवोन्मेषपूर्ण स्टार्टअप्स आणि उद्योजकता तयार करण्यासाठी आणि प्रोत्साहन देण्यासाठी हाती घेतलेला हा एक पथदर्शक उपक्रम आहे.
पंतप्रधान नरेंद्र मोदी यांच्या नेतृत्वाखालील सरकारने केलेल्या ऐतिहासिक सुधारणांमुळे भारताने गेल्या 9 वर्षात तंत्रज्ञान क्षेत्रात लक्षवेधी प्रगती पाहिली आहे, यावर सिंह यांनी भर दिला. विकासाला चालना देणाऱ्या शास्त्रज्ञ आणि अभियंते यांच्या कामगिरीची नोंद घेत त्यांचे ऋण व्यक्त करण्याकरिता राष्ट्रीय तंत्रज्ञान दिन हा एक उत्तम दिवस असल्याचे ते म्हणाले.
डॉ जितेंद्र सिंह म्हणाले की सायन्स मीडिया कम्युनिकेशन सेल  अस्तित्वात आल्यानंतर, भारताच्या वैज्ञानिक कामगिरीबद्दल सर्व संबंधितांमध्ये जागरूकता निर्माण करण्यासाठी सर्व विभागांच्या विकासगाथा संकलित करायला हव्यात. त्या सर्वसामान्यांपर्यंत पोहोचवायला हव्यात.
या बैठकीला भारत सरकारचे प्रमुख वैज्ञानिक सल्लागार, प्रा. अजय कुमार सूद तसेच विज्ञान आणि तंत्रज्ञान, जैवतंत्रज्ञान, सीएसआयआर, पृथ्वी विज्ञान, अवकाश आणि अणुऊर्जा यासह विज्ञान मंत्रालये आणि विभागांचे सचिव उपस्थित होते.
S.Tupe/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
पंतप्रधान कार्यालय
पंतप्रधानांनी वाल्मिकी जयंतीनिमित्त जनतेला दिल्या शुभेच्छा
नवी दिल्ली, 31 ऑक्टोबर 2020
पंतप्रधान नरेंद्र मोदी यांनी जनतेला वाल्मिकी जयंतीनिमित्त शुभेच्छा दिल्या आहेत.
“वाल्मिकी जयंतीनिमित्त आपणा सर्वांना खूप खूप शुभेच्छा. सामाजिक सद्भावना, समानता आणि न्यायावर आधारित त्यांचे आदर्श विचार देशवासियांना नेहमीच प्रेरणा देत राहतील”, असे पंतप्रधान म्हणाले.S.Tupe/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
हस्तकला कारागीर आणि पारंपरिक कलांना बळकटी देण्यासाठी वाराणसीमध्ये खादी प्रदर्शन आणि खादी कारागीर परिषदेचे उद्घाटन
वाराणसीमध्ये आयोजित ,20 भारतीय राज्यांमधील उत्कृष्ट हस्तनिर्मित उत्पादनांचा समावेश असणाऱ्या अत्याधुनिक खादी प्रदर्शनाचे उद्घाटन, केंद्रीय सूक्ष्म,लघु आणि मध्यम उद्योग राज्यमंत्री श्री भानु प्रताप सिंह वर्मा यांनी आज केले.
खादी आणि ग्रामोद्योग आयोगाने "खादी कारागीर संमेलन"  ही आयोजित केली होती. या परिषदेला वाराणसी आणि प्रयागराज, जौनपूर, मिर्झापूर, गाझीपूर, सोनभद्र इत्यादी शेजारील 12 जिल्ह्यातील सुमारे 2000 खादी कारागीर, मुख्यतः महिला उपस्थित होत्या.
विविध राज्यांतून आलेल्या खादी संस्थांनी या प्रदर्शनात एकूण 105 स्टॉल उभारले आहेत.
गेल्या काही वर्षांमध्ये वाराणसी हे विविध खादी उपक्रमांचे केंद्र म्हणून उदयाला आले आहे, असे राज्यमंत्री वर्मा यांनी सांगितले. सूत कताई, विणकाम, मधुमक्षिकापालन आणि कुंभारकाम यासारख्या जवळजवळ सर्व ग्रामीण आणि पारंपरिक कलांना येथे मोठ्या प्रमाणावर प्रोत्साहन देण्यात आले आहे, यामुळे कारागिरांना स्वयंरोजगाराचे साधन निर्माण झाले असून ते आत्मनिर्भर झाले आहेत. या प्रदर्शनामुळे या कारागिरांना त्यांच्या उत्पादनांना बाजारपेठ मिळण्यासाठी आणि त्यांचे उत्पन्न वाढवण्यासाठी एक मोठे व्यासपीठ उपलब्ध होईल, असे ते म्हणाले.
उल्लेखनीय बाब म्हणजे, पंतप्रधानांचा संसदीय मतदारसंघ असलेल्या वाराणसीने खादीला प्रोत्साहन देण्यासाठी आणि कारागिरांना पाठबळ देण्यासाठी अनेक उपक्रम राबवले आहेत. वाराणसीमध्ये सध्या 134 खादी संस्था कार्यरत आहेत, या संस्थांमध्ये एकूण कारागिरांपैकी 80% महिला आहेत.
संरक्षण मंत्रालय
'प्रेसिडेंट फ्लीट रिव्यू' 2022 साठी भारतीय नौदलाची जहाजे  दाखल
नवी दिल्ली, 18 फेब्रुवारी 2022
प्रेसिडेंट्स फ्लीट रिव्ह्यू 2022  च्या नोदल संचलन उपक्रमांचा एक भाग म्हणून, महासागरात जाणाऱ्या भारतीय नौदलाची सहा जहाजे  म्हादेई, तारिणी, बुलबुल, हरियाल, कडलपुरा आणि नीलकंठ गोव्याहून विशाखापट्टणम येथे दाखल झाली आहेत. हीसर्व सहा जहाजे दक्षिणी नौदल कमांडच्या अंतर्गत गोव्यातील आयएनएस मांडवी येथे महासागर ‘सेलिंग नोड’चा भाग आहेत. नौदल, एएनसी आणि संरक्षण मंत्रालयाचे एकात्मिक मुख्यालय  च्या तीन कमांडमधील प्रत्येकी सहा नौदल अधिकारी चालवत आहेत. या पथकामध्ये सहा महिला अधिकाऱ्यांचाही समावेश आहे.
या मोहिमेची सुरुवात 12 जानेवारी 22 रोजी गोव्यातून झाली. गोवा ते विशाखापट्टणम हा 1600 सागरी मैलाचा प्रवास , संरक्षण मंत्रालयाचे एकात्मिक मुख्यालय स्थित इंडियन नेव्हल सेलिंग असोसिएशन  च्या नेतृत्वाखाली पार पडला. या नौका भारतीय नौदलाद्वारे सागरी नौकानयनासाठी वापरल्या जातात. समुद्रातील नौकानयनाचा पुरेसा अनुभव असलेल्या स्वयंसेवकांमधून सागरी सफरीसाठी चालक दलाची निवड केली जाते. सागरी नौकानयन हा अत्यंत कठीण साहसी क्रीडा प्रकार आहे. भारतीय नौदल सागरी नौकेचा वापर साहसाची भावना जागृत करण्यासाठी, जोखीम घेण्याची क्षमता वाढवण्यासाठी नौकानयनशास्त्र, दळणवळण, इंजिन आणि ऑनबोर्ड यंत्रसामग्रीचे तांत्रिक परिचालन, इनमारसॅट उपकरणांचे ऑपरेशन, लॉजिस्टिक नियोजन इत्यादींसह आवश्यक कौशल्ये विकसित करण्यासाठी करते. यामुळे सागर परिक्रमा आणि केपटाऊन ते रिओ डी जनेरियो शर्यती,IONS नौकानयन मोहीमेसारख्या नौकानयन मोहिमांमध्ये भाग घेऊन जगभरात आपले अस्तित्व दाखवण्याची भारतीय नौदलाची क्षमता देखील वाढते.
यापूर्वी, म्हादेईने 2010 मध्ये कॅप्टन दिलीप दोंदे आणि 2013 मध्ये कमांडर अभिलाष टॉमी यांच्यासोबत 'सागर परिक्रमा' केली आहे. म्हादेईने 2011, 2014 आणि 2017 मध्ये केपटाऊन ते रिओ दी जानेरो शर्यतीत देखील भाग घेतला होता.
तारिणीने 2017 मध्ये सर्व महिला अधिकारी दलासह 'नाविका सागर परिक्रमा' ही जगाची परिक्रमा केली आहे.
मार्च अखेरपर्यंत नौदलाची जहाजे गोव्यात परतण्याचे नियोजन करण्यात आले आहे.S.Bedekar/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
राष्ट्रपती कार्यालय
आयआयटी खरगपूरच्या 64 व्या पदवीदान समारंभाला राष्ट्रपती राहणार उपस्थित
नवी दिल्ली, 19 जुलै 2018
उद्या दिनांक 20 जुलै 2018 रोजी होणाऱ्या आयआयटी खरगपूरच्या 64व्या पदवीदान समारोहामध्ये राष्ट्रपती रामनाथ कोविंद उपस्थित राहणार आहेत.
B.Gokhale/S.Pophale /P.Malandkar
(Visitor Counter : 50